open-index/open-wikipedia-markdown huggingface dataset:
கெர்த்தே

**கெர்த்தே**; (ஆங்கிலம்: *Kerteh*; மலாய்: *Kerteh*) என்பது மலேசியா, திராங்கானு மாநிலத்தில், கெமாமான் மாவட்டத்தில் உள்ள ஒரு நகரம் ஆகும். திராங்கானு மாநிலத்தின் தலைநகரான கோலா திராங்கானு மாநகரிலிருந்து 96 கி.மீ. தொலைவில் தென்திசையில் உள்ளது. 

கெர்த்தே நகரில்தான் கெர்த்தே வானூர்தி நிலையமும் உள்ளது. இந்த வானூர்தி நிலையம் பெட்ரோனாஸ் *(Petronas)* நிறுவனத்திற்குச் சொந்தமான தனியார் வானூர்தி நிலையம் ஆகும். 

தென் சீனக் கடலில் 100 - 200 கி.மீ. தொலைவில் உள்ள பல்வேறு எண்ணெய் தளங்களுக்கு, பெட்ரோனாஸ் நிறுவனப் பணியாளர்களையும்; எக்சான்மொபில் *(ExxonMobil)* பணியாளர்களையும்; வானூர்திகள் மூலமாக அனுப்பும் நோக்கத்திற்காக இந்த வானூர்தி நிலையம் உருவாக்கப்பட்டது.

## பொது

கெர்த்தே ஒரு நகரம் மட்டும் அல்ல. அது ஒரு முக்கிம் ஆகும். அதாவது கெமாமான் மாவட்டத்தில் ஒரு துணைமாவட்டமாகும். கெர்த்தே முக்கிமில் சில கிராமங்கள் உள்ளன. 

கிராமம் என்பது (மலாய் மொழியில்: *Kg - Kampung*; ஆங்கிலம்: *Village*).

* கம்போங் லாபோகான் - *Kg Labohan*
* கம்போங் தெங்கா - *Kg Tengah*
* கம்போங் தெலாகா - *Kg Telaga Papan*
* கம்போங் குளுகோர் - *Kg Gelugor*
* கம்போங் கோலா ஒபிஸ் - *Kg Kuala Opis*
* கம்போங் பாரு - *Kg Baru*
* கம்போங் சாபாங் - *Kg Chabang*
* கம்போங் பெங்காலான் ரங்கூன் - *Kg Pengkalan Ranggon*
* கம்போங் புக்கிட் பகாங் - *Kg Bukit Pahang*
* கம்போங் பத்து பூத்தே - *Kg Batu Puteh*
* கம்போங் டாராட் கொலாம் - *Kg Darat Kolam*
* கம்போங் மாட் ஈக்கால் - *Kg Mat Ikal* 
* கம்போங் லாமா - *Kg Lama* 
* கம்போங் ராசாவ் கெர்த்தே - *Rasau Kerteh*

தென் சீனக் கடலில் பெட்ரோலியம் எனும் 'கருப்பு தங்கம்' கண்டுபிடிக்கப்பட்ட பின்னர் கெர்த்தே பிரபலம் அடைந்தது. அதற்கு முன்னர் மற்ற கடற்கரைக் கிராமங்களைப் போல இதுவும் ஓர் அமைதியான கிராமமாகவே இருந்தது.

### ஒளி நகரம்

பெட்ரோனாஸ் பெட்ரோலியத் தொழிற்சாலைகளில் இருந்து அதிக வெளிச்சம் வெளிப்படுவதால், சுற்றுலாப் பயணிகளிடையே "ஒளி நகரம்" என்றும் இந்த நகரம் அழைக்கப்படுகிறது. அண்மைய காலங்களில் கெர்த்தே நகரில் பல்வேறு வகையான வளர்ச்சித் திட்டங்கள் உருவாக்கப்பட்டுள்ளன.

அவற்றில் ஸ்ரீ கெர்த்தே நகரம்; கெர்த்தே விமான நிலையம்; பெட்ரோனாஸ் தொழில்துறை வளாகம்; கெர்த்தே துறைமுகம்; திராங்கானு எண்ணெய் சுத்திகரிப்பு நிலையம்; பெட்ரோனாஸ் வளாகம்; பெட்ரோனாஸ் வளாக பள்ளி; கெர்த்தே பேரங்காடி; கெத்தே மினி அரங்கம் என பல்வேறு வளர்ச்சித் திட்டங்கள்.

## மேற்கோள்கள்

## மேலும் காண்க
* Ma'Daerah Turtle Sanctuary 
* கோலா திராங்கானு
* மலேசிய வானவூர்தி நிலையங்கள் நிறுவனம்

பகுப்பு:மலேசிய நகரங்கள்‎
பகுப்பு:திராங்கானு மாநில நகரங்கள்‎
சிராயு அமின்

**சிராயு அமீன்** (Chirayu Amin)  இந்தியாவைச் சேர்ந்த ஒரு தொழிலதிபர்  ஆவார். நூறு கோடி ரூபாய்க்கும் அதிகமான சொத்து மதிப்பு கொண்டவரான இவர்,   இந்தியாவின் குசராத்து மாநிலத்திலுள்ள வடோதராவைத் தலைமையிடமாகக்  கொண்ட  அலெம்பிக் மருந்துகள் நிறுவனம் மற்றும்  அலெம்பிக் குழுமத்தின்  தலைவராகவும் நிர்வாக இயக்குனராகவும் செயல்படுகிறார். இந்தியன் பிரீமியர் லீக்கின் தலைவராகவும் இந்திய  துடுப்பாட்ட  கட்டுப்பாட்டு வாரியத்தின் துணைத் தலைவராகவும் இருந்தார்.  சில காலம் இந்திய வர்த்தக சம்மேளனத்தின் தலைவராகவும் இருந்தார். பரோடா துடுப்பாட்ட சங்கத்தின் தலைவராகவும் பணியாற்றினார்.  மே 2021 நிலவரப்படி, போர்ப்சு அறிக்கை குறிப்பிட்டுள்ளபடி அமீனின் நிகர சொத்து மதிப்பு 1.8 பில்லியன் டாலர்கள்  ஆகும்..

சனவரி 2021 இல், குசராத்து தொழில்துறை கூட்டமைப்பு  இவருக்கு வாழ்நாள் சாதனையாளர் விருதை வழங்கியது.

## தனிப்பட்ட வாழ்க்கை
சிராயு அமினின்  மனைவி மலிகா சிராயு அமீன், கோடக் வெல்த் ஊருன் நிறுவனத்தால் 2020 ஆம் ஆண்டில் இந்தியாவின் மிகப் பெரிய பணக்காரர் பட்டியலில் இடம்பிடித்துள்ளார்.

## மேற்கோள்கள்

## புற இணைப்புகள்
* Alembic Pharmaceuticals Ltd
* அலெம்பிக் குழு

பகுப்பு:இந்தியத் தொழிலதிபர்கள்
பகுப்பு:இந்தியன் பிரீமியர் லீக்
பகுப்பு:வாழும் மக்கள்
பகுப்பு:இந்திய கோடீசுவரர்கள்
செம்பழுப்பு-சிறகு தேன்சிட்டு

**செம்பழுப்பு-சிறகு தேன்சிட்டு** (*Rufous-winged sunbird*)(*சைனிரிசு உரூபிபென்னிசு*) என்பது நெக்டரினிடே குடும்பத்தில் உள்ள ஒரு வகை பறவையாகும் . இது தான்சானியாவில் மட்டுமே காணப்படும் அகணிய உயிரியாகும்.

இதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்

* Bird Life Species Factsheet.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
வத்சலா திருமலை

**வத்சலா திருமலை** (*Vatsala Thirumalai*) இந்திய அரசின் அணுசக்தித் துறையின் கீழ் இயங்கும் உயிரியல் ஆராய்ச்சியில் நிபுணத்துவம் பெற்ற ஒரு ஆராய்ச்சி மையமான பெங்களுர் தேசிய உயிரியல் அறிவியல் மையத்தின் நரம்பியல் சுற்றுகள் மற்றும் மேம்பாட்டு ஆய்வகத்தில் ஓர் அறிவியலாளராக உள்ளார். சென்னை அண்ணா பல்கலைக்கழகத்தில் உயிரி தொழில்நுட்பவியல் பாடத்தில் இளநிலை பட்டம் பெற்றார். அமெரிக்காவின் மாசசூசெட்சு மாநிலத்திலுள்ள வால்தம் நகரத்தின் மற்றும் பிராண்டீசு பல்கலைக்கழகத்தில் நரம்பியல் துறையில் முனைவர் பட்டம் பெற்றார். நியூயார்க்கு நகரத்திலுள்ள கோல்டு இசுபிரிங்கு துறைமுக ஆய்வகத்திலும், மேரிலாந்தின் பெதசுத்தா நகரில் பட்டமேற்படிப்பு உறுப்பினராக இருந்தார். 1975 ஆம் ஆண்டு சனவரி மாதம் 2 ஆம் தேதியன்று வத்சலா பிறந்தார்.

தகவல்தொடர்பு மற்றும் நரம்பியல் செயல்பாட்டைப் புரிந்துகொள்வதில் செய்த பங்களிப்புகளுக்காக வத்சலா திருமலைக்கு 2020 ஆம் ஆண்டில் உயிரியல் அறிவியலுக்கான சாந்தி சுவரூப் பட்நாகர் விருது வழங்கப்பட்டது.

## ஆராய்ச்சி
விலங்குகளின் உடல் அசைவுகளை ஏற்படுத்தும் நரம்பியல் சுற்றுகளின் செயல்பாட்டைப் படிப்பதில் வத்சலா திருமலையின் நரம்பியல் சுற்றுகள் மற்றும் மேம்பாட்டு ஆய்வகம் கவனம் செலுத்துகிறது. கரு மற்றும் லார்வா நிலைகளின் போது கங்கைக்கு சொந்தமான வரிக்குதிரை மீனை தீவிர ஆய்வுக்காக இந்த ஆய்வகம் தேர்ந்தெடுத்துள்ளது. கரு மற்றும் லார்வா நிலைகளின் போது இம்மீனின்  உட்புறங்களை நேரடியாகக் காண உதவுகிறது என்பதால் இம்மீனை ஆய்வகம் தேர்ந்தெடுத்தது.
## மேற்கோள்கள்

## வெளி இணைப்புகள்
*
*ORCID

பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:வாழும் மக்கள்
பகுப்பு:1975 பிறப்புகள்
பகுப்பு:உயிரித் தொழில்நுட்பம்
தமனி குறைபாடு

தமனி **சிதைவு** என்பது தந்துகி அமைப்பைத் தவிர்த்து, தமனிகள் மற்றும் நரம்புகளுக்கு இடையிலான ஒரு அசாதாரண இணைப்பாகும்.இந்த வாஸ்குலர் ஒழுங்கின்மை மத்திய நரம்பு மண்டலத்தில் (பொதுவாக பெருமூளை AVM ) ஏற்படுவதால் பரவலாக அறியப்படுகிறது, ஆனால் எந்த இடத்திலும் தோன்றலாம்.பல ஏவிஎம்கள் அறிகுறியற்றவை என்றாலும், அவை கடுமையான வலி அல்லது இரத்தப்போக்கு அல்லது பிற தீவிர மருத்துவ பிரச்சனைகளுக்கு வழிவகுக்கும்.

ஏவிஎம்கள் பொதுவாக பிறவி மற்றும் RASopathies சேர்ந்தவை.ஏவிஎம்களின் மரபணு பரிமாற்ற முறைகள் முழுமையடையவில்லை, ஆனால் அறியப்பட்ட மரபணு மாற்றங்கள் உள்ளன (உதாரணமாக எபிடெலியல் லைனில், கட்டியை அடக்கும் PTEN மரபணு) இது உடல் முழுவதும் அதிக நிகழ்வுகளுக்கு வழிவகுக்கும்.

பகுப்பு:இதயக்குழலிய நோய்கள்
சுக்காய்

**சுக்காய்** அல்லது கெமாமான் நகரம், (ஆங்கிலம்: *Chukai* அல்லது Kemaman Town; மலாய்: *Chukai அல்லது Bandar Kemaman*; ஜாவி: چوكاي‎) என்பது மலேசியா, திராங்கானு, கெமாமான் மாவட்டத்தின் தலைநகரம் ஆகும். அத்துடன் இது ஒரு முக்கிம் ஆகும்.

சுக்காய் என்பது ஒரு மலாய் மொழிச் சொல். 'வரி' என்று பொருள். திராங்கானு மாநிலத்தின் தெற்குப் பகுதியில் மிகப்பெரிய நகரம் சுக்காய். இந்த நகரத்தைத் 'திராங்கானு மலாய்' *(Terengganu Malay)* எனும் திராங்கானு வட்டார வழக்கு மொழியில் *Bando Mamang* என்றும் அழைக்கிறார்கள். 

## பொது

இந்தச் சுக்காய் நகரம், கெமாமன் ஆற்றின் முகத்துவாரத்திற்கு அருகில் அமைந்து உள்ளது. முன்பு காலத்தில், குறிப்பாக பிரித்தானியக் காலனித்துவக் காலத்தில், கெமாமான் ஆற்றுப் போக்குவரத்துக்கு வரிகள் விதிக்கப்பட்டன. அந்த வகையில் இந்த நகரத்திற்கும் சுக்காய் எனப் பெயரிடப்பட்டது.

பகாங் மாநிலத்தின் தலைநகர் குவாந்தான்; மற்றும் திராங்கானு மாநிலத்தின் தலைநகர் கோலா திராங்கானு; இந்த இரு மாநிலங்களின் தலைநகரங்களுக்கு இடையே சுக்காய் நகரம் அமைந்துள்ளது. 

### கெமாமான் துறைமுகம்

எண்ணெய் நகரம் என சொல்லப்படும் கெர்த்தே நகருக்கு அருகாமையில் இருப்பதால், சுக்காய் நகரம் அந்த வட்டாரத்தின் முக்கிய வணிக மையமாக மாறியுள்ளது.

சுக்காய் நகரத்திற்கு அருகிலுள்ள கெமாமான் துறைமுகம் ஒரு மீன்பிடித் துறைமுகமாகவும்; திராங்கானு கடற்கரையில் இருந்து தென்சீனக் கடலில் உள்ள எண்ணெய்த் தளங்களுக்கான விநியோக மையமாகவும் செயல்படுகிறது.

### செராத்திங் கடற்கரை

சுக்காய் நகரில் இருந்து, குறுகிய தூரத்தில் பல கடற்கரைகள் உள்ளன. மலேசியப் புகழ் செராத்திங் கடற்கரை *(Cherating Beach)* சுக்காய் நகர மையத்தில் இருந்து தெற்கே சுமார் 15 நிமிட பயணத்தில் உள்ளது. சுக்காய் நகருக்கு அருகிலுள்ள மற்ற இடங்கள்:

* மா தாயேரா ஆமைகள் சரணாலயம் *(Ma’ Daerah Turtle Sanctuary Centre)*

* சுங்கை காக் யா மின்மினிப் பூச்சி வளாகம் *(Sungai Kak Yah Firefly Watching)*

* கோலா கெமாமான் மீனவக் கிராமம் *(Kuala Kemaman Fishing Village)*

* பக்காவ் திங்கி படகுச் சவாரி வளாகம் *(Bakau Tinggi Recreational Area)*

## சுக்காய் காட்சியகம்

File:Kemaman Municipal Council.jpg|கெமாமான் நகராண்மைக் கழகம்
File:YosriCasaLimbong.jpg|யோசுரி காசா வணிக மையம்
File:HaiPengCSChukai.PNG|ஆய் பெங் உணவகம்
File:Kemaman Museum.jpg|கெமாமான் அருங்காட்சியகம்


## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்‎
பகுப்பு:திராங்கானு
அரி சங்கர் யாதவ்

**அரி சங்கர் யாதவ்** (*Hari Shankar Yadav*)(பிறப்பு: ஜனவரி 1, 1955) என்பவர் இந்திய அரசியல்வாதியும் பீகாரின் தற்போதைய சட்டப் பேரவை உறுப்பினரும் ஆவார். இவர் இராச்டிரிய ஜனதா தளம் கட்சியினைச் சார்ந்தவர் ஆவார். யாதவ் 2015 மற்றும் 2020 ஆண்டுகளில் நடைபெற்ற பீகார் சட்டமன்றத் தேர்தலில் இரகுநாத்பூரிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1955 பிறப்புகள்
பழுப்பு நிலக்கரி

**பழுப்பு நிலக்கரி** அல்லது **லிக்னைட்** (**Lignite**  or **brown coal**), 25% முதல் 35% வரையில் கரிமம் கொண்ட மிருதுவான, பழப்பு நிறத்தில் காணப்படும் ஒரு வகை எரிபொருள் ஆகும்.பழுப்பு நிலக்கரியில் ஈரப்பதம் அதிக அளவில் இருப்பதாலும்,  கரிமம்  குறைந்த அளவில் இருப்பதாலும் வெப்பம் தரும் ஆற்றலில் இது நிலக்கரி அடுத்த தரத்தில் இது உள்ளது. எனவே சரங்கங்களில் தோண்டி எடுக்கப்படும் பழுப்பு நிலக்கரி, நீராவி மின் நிலையங்களில் மின்சார உற்பத்திக்கு மட்டுமே பயன்படுகிறது.

## பயன்பாடுகள்
பழுப்பு நிலக்கரியை பயன்படுத்தி நீராவி மின்சார நிலையங்கள் இயங்குகிறது, சிறிதளவில்  வேளாண்மைக் கருவிகள் உற்பத்திக்கும் மற்றும் நகைகள் உருக்குவதற்கும் பயன்படுகிறது. மேலும் பழுப்பு நிலகக்ரி குளிர்கால பிரதேசங்களில் வீடுகளில் வெப்பமூட்டி அடுப்புகளில் பயன்படுகிறது. 

## இந்தியாவில் பழுப்பு நிலக்கரி
இந்தியாவில் ஆந்த்ரசைட், பிட்மினஸ், பழுப்பு நிலக்கரி, பீட் ஆகிய நான்கு வகைகள் கிடைக்கிறது. இவற்றில் மிக உயர்ந்த தரத்தில், வெப்ப ஆற்றலை தரக்கூடியது ஆந்த்ரசைட் மற்றும் பிட்மினஸ் எனும் நிலக்கரி ஆகும். இவை இரண்டிலுமே கரிமத்தின் அளவு அதிகம். தமிழ்நாட்டின் கடலூர் மாவட்டத்தில் உள்ள நெய்வேலி பழுப்பு நிலக்கரி சுரங்கத்தில் லிக்னைட் எனப்படும் பழுப்பு நிலக்கரி வெட்டி எடுக்கப்படுகிறது.

## மேற்கோள்கள்

## வெளி இணைபுகள்

*
*Geography in action – an Irish case study 
*Photograph of lignite 
*Coldry:Lignite Dewatering Process

பகுப்பு:கரிமக் கனிமங்கள்
பகுப்பு:நிலக்கரி
பெசுட் மாவட்டம்

**பெசுட் மாவட்டம்** (ஆங்கிலம்: *Besut District*; மலாய்: *Daerah Besut*; சீனம்: 勿述县; ஜாவி: بسوت‎) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் இந்த மாவட்டமும் ஒன்றாகும். 

பெசுட் மாவட்டத்திற்கு கிழக்கில் தென் சீனக்கடல்; வடக்கிலும் மேற்கிலும் கிளாந்தான் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் வடக்கு நுழைவாயிலாக அமைகின்றது. 

## பொது

கம்போங் ராஜா நகரம் (*Kampung Raja*), பெசுட் மாவட்டத்தின் தலைநகரம். இருப்பினும் பெசுட் மாவட்டத்தில் உள்ள மற்றொரு நகரான ஜெர்த்தே நகரம் (*Jerteh*), கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது. 

மற்றொரு முக்கிய நகரம் மீன்பிடித் துறைமுகமான கோலா பெசுட் (*Kuala Besut*). தவிர சாபி (*Jabi*), அப்பால் (*Apal*), பாசிர் அகார் (*Pasir Akar*) மற்றும் தெம்பிலா (*Tembila*) போன்ற பிற சிறிய நகரங்களும் கிராமங்களும் இந்த மாவட்டத்தில் உள்ளன.

## நிர்வாகப் பிரிவுகள்
 
பெசுட் மாவட்டம் 16 *[[முக்கிம்]]களாகப் பிரிக்கப்பட்டுள்ளது. அவை:

* புக்கிட் கெனாக் - *Bukit Kenak*
* புக்கிட் புத்திரி - *Bukit Puteri*
* உலு பெசுட் - *Hulu Besut*
* சாபி - *Jabi*
* [[கம்போங் ராஜா]] - *Kampung Raja*
* கெலுவாங் - *Keluang*
* கெரண்டாங் - *Kerandang*
* [[கோலா பெசுட்]] - *Kuala Besut*
* குபாங் பெம்பான் - *Kubang Bemban*
* லுபோக் காவா - *Lubuk Kawah*
* பாசிர் அக்கார் - *Pasir Akar*
* பெலாகாட் - *Pelagat*
* பெங்காலான் நங்கா - *Pengkalan Nangka*
* [[பெர்கெந்தியான் தீவுகள்]] - *Perhentian Islands*
* தெம்பிலா - *Tembila*
* தெனாங் - *Tenang*

==மக்கள் தொகையியல்==
2010-ஆம் ஆண்டு நிலவரப்படி, பெசுட் மாவட்டத்தின் மக்கள் தொகை 140,952 பேர். மலாய்க்காரர்கள் பெரும்பான்மையாக உள்ளனர். பிற இனத்தவர்களில் [[சீனர்]] மற்றும் [[சயாம்|சயாமியர்களும்]] *(Siamese)* (தாய்லாந்து மக்கள்) அடங்குவர்

பெசுட்டில் உள்ள பெரும்பாலான மலாய்க்காரர்கள், திராங்கானிய அடையாளத்தை விட *(Terengganuan identity)* கிளந்தானிய அடையாளத்துடன் *(Kelantanese identity)* தங்களை அடையாளப்படுத்திக் கொள்கிறார்கள். [[திராங்கானு மலாய் மொழி]]க்குப் *(Terengganu Malay)* பதிலாக அவர்கள் [[கிளாந்தான்-பட்டாணி மலாய் மொழி]]யை *(Kelantanese Malay)'' பேச முனைகிறார்கள் என்பது ஒரு முக்கிய எடுத்துக்காட்டு.

சீன மக்களைப் பொறுத்த வரையில், ஜெர்த்தே நகருக்கு அருகில் அதிக அளவில் வாழ்கின்றனர்.

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்‎
பகுப்பு:திராங்கானு
பகுப்பு:திராங்கானு மாவட்டங்கள்
இசுடீரின் சிரிப்பான்

**இசுடீரின் சிரிப்பான்** (*Steere's liocichla*)(*லியோசிச்லா இசுடீரி*) லியோத்ரிச்சிடே குடும்பத்தில் உள்ள ஒரு பறவை ஆகும். இந்தச் சிற்றினம் முதன்முதலில் 1877-ல் இராபர்ட் இசுவின்கோவால் விவரிக்கப்பட்டது.

இது தைவானில் மட்டுமே காணப்படும் அகணிய உயிரியாகும்.. பாலின வேறுபாடு காணும் இப்பறவையில் ஆண் பெண்ணைவிட பெரியவை.

## மேற்கோள்கள்

பகுப்பு:பறவைகள்
செம்மூஞ்சு சிரிப்பான்

**செம்மூஞ்சு சிரிப்பான்** (*Red-faced liocichla*)(*லியோசிச்லா பீனிசியா*) என்பது லியோத்ரிச்சிடே குடும்பத்தில் காணப்படும் பறவைச் சிற்றினமாகும்.

## வாழ்விடம்
வங்களாதேசம், பூட்டான், மியான்மர், வடகிழக்கு இந்தியா, நேபாளம்  மற்றும் மேற்கு யுன்னான் ஆகிய நாடுகளில் *இலி*. *பீனிசியா* காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான, மலைக் காடுகள் ஆகும். உணவு தேடும் போது, வெப்பமண்டல அகன்ற இலைக் காடுகளின் அடர்ந்த அடிவளர்ச்சியின் ஊடாக இணையாகவோ அல்லது மற்ற இனங்களுடனோ அல்லது தனியாகவோ மந்தையாகவோ நகர்கிறது.

## மேற்கோள்கள்

* காலர், என்ஜே & ராப்சன் சி. 2007. குடும்ப டிமாலிடே (பாப்லர்ஸ்) பக்.&nbsp;70 - 291 அங்குலம்; டெல் ஹோயோ, ஜே., எலியட், ஏ. & கிறிஸ்டி, டிஏ எட்ஸ். உலகப் பறவைகளின் கையேடு, தொகுதி. 12. பிக்காதார்ட்ஸ் முதல் டைட்ஸ் மற்றும் சிக்கடீஸ் வரை. லின்க்ஸ் எடிசன்ஸ், பார்சிலோனா.

பகுப்பு:வடகிழக்கு இந்தியப் பறவைகள்
மலேசிய வானூர்தி நிறுவனங்கள்

**மலேசிய வானூர்தி நிறுவனங்கள்** (ஆங்கிலம்: *Airlines of Malaysia;* மலாய்: *Syarikat Penerbangan di Malaysia*) என்பது மலேசியாவில் வானூர்திச் சேவைகளை மேற்கொள்ளும் வானூர்தி நிறுவனங்களாகும். 

மலேசியாவின் வானூர்தி நிறுவனங்களின் வரலாறு 1937-ஆம் ஆண்டில் இருந்து தொடங்குகிறது. சிங்கப்பூர் நீரிணை நீராவிக் கப்பல் நிறுவனம் *(Straits Steamship Co. of Singapore)*; பெருங்கடல் நீராவிக் கப்பல் நிறுவனம் *(Ocean Steamship Co);* மற்றும் இம்பீரியல் ஏர்வேஸ் *(Imperial Airways)* ஆகிய மூன்று பிரித்தானிய நிறுவனங்களும் ஒன்றிணைந்து, மலாயாவில் ஒரு வானூர்திச் சேவையைத் தொடங்கின.

## வரலாறு

சிங்கப்பூர் அரசாங்கத்தின் அனுமதியைப் பெற்று, மலாயன் ஏர்வேஸ் லிமிடெட் *(Malayan Airways Limited)* எனும் விமான நிறுவனத்தை 1937 அக்டோபர் 21-ஆம் தேதி பதிவு செய்தன.

1947-ஆம் ஆண்டு வரை செயல்பாடுகள் தொடங்கவில்லை. ஜப்பானிய ஆக்கிரமிப்பு முடிவுக்கு வந்த பிறகு, கோலாலம்பூரில் உள்ள சுபாங் பன்னாட்டு விமான நிலையத்திலிருந்து இரட்டை எஞ்சின் கொண்ட ஒரு விமானம் முதல்முறையாகப் பறந்தது. அந்த விமானம் சிங்கப்பூர், ஈப்போ மற்றும் நாட்டின் வடக்கே உள்ள பினாங்கு நகரங்களுக்குச் சேவை வழங்கியது.

### படிப்படியான வளர்ச்சி

அதே ஆண்டு மேலும் ஒரு விமானம் வங்கப்பட்டு சேவையில் அமர்த்தப்பட்டது. அந்தக் கட்டத்தில் மலாயன் விமானச் சேவை நிறுவனத்திற்கு நான்கு விமானங்கள் இருந்தன. 

அவை ஜகார்த்தா, (பட்டேவியா), பலெம்பாங், பாங்காக், மேடான் மற்றும் சைகோன் (ஹோ சி மின் நகரம்) ஆகிய நகரங்களுக்குச் சேவைகள் வழங்கின. அந்த நிறுவனம் படிப்படியாக வளர்ச்சி பெற்று இன்று உலகளாவிய நிலையில் புகழ்பெற்று விளங்குகிறது.

## முதன்மை நிறுவனங்கள்

## துணை நிறுவனங்கள்

## சரக்கு சேவை

## மேற்கோள்கள்

## மேலும் காண்க
* மலேசிய வானவூர்தி நிலையங்கள் நிறுவனம்

பகுப்பு:மலேசிய வானூர்தி நிலையங்கள்
கொச்சுபிலாமூடு

**கொச்சுபிலாமூடு** (*Kochupilamoodu*)  இந்தியாவின் கேரளாவில் உள்ள கொல்லம் நகரில் அமைந்திருக்கும் ஒரு முக்கியமான சுற்றுப்புறப் பகுதியாகும். கொச்சுபிலாம் மூடு என்ற பெயராலும் இப்பகுதி அழைக்கப்படுகிறது. முந்திரி மையமான இப்பகுதி நகரின் முக்கிய வணிக மையங்களில் ஒன்றாகும். கொச்சுபிலாமூடு மாவட்ட வியாபார மையமான கொல்லம் டவுன்டவுன்  பகுதிக்கு மிக அருகில் உள்ளது.   சுமார் 1 கி.மீ தொலைவில் நகரத்தின்  இதயப் பகுதியான சின்னக்கடா அமைந்துள்ளது.  கொல்லத்தின் மாவட்ட வணிக மையத்திலிருந்து கொல்லம் துறைமுகத்திற்கு செல்லும் வழியில் உள்ளது  என்றும் கொச்சுபிலாமூடை அடையாளப்படுத்தலாம்.

## முக்கியத்துவம்
உலகின் முந்திரி தலைநகரமான கொல்லம் நகரின் முந்திரி மையங்களில் கொச்சுபிலாமூடும் ஒன்றாகும் . இங்கு  இடத்தில் பல முந்திரி நிறுவனங்கள் உள்ளன. முண்டக்கல், கொல்லம் துறைமுகம், கொல்லம் கடற்கரை மற்றும் சின்னக்கடா இடையே கொச்சுபிலமூடு அமைந்துள்ளது. கேரளாவின் சோர்னூர் - திருவனந்தபுரம் கால்வாய் அமைப்பின் ஒரு பகுதியான கொல்லம் கால்வாய்   கொச்சுபிலாமூடு வழியாக செல்கிறது. கொச்சுபிலாமூடு பாலம் சின்னக்கடையை கொல்லம் கடற்கரையுடன் இணைக்கிறது. 2005  ஆண்டு நிதிநிலை அறிக்கையின் போது கொல்லம் நகர கழகம் கொச்சுபிலாமூடில் ஒரு புதிய பேருந்து நிலையத்தை முன்மொழிந்தது.

## மேலும் பார்க்கவும்
* கொல்லம்
* கொல்லம் கடற்கரை

## மேற்கோள்கள்

பகுப்பு:கேரளம்
பகுப்பு:கொல்லம் மாவட்டம்
அஜய் ஞானமுத்து

***ஆர். அஜய் ஞானமுத்து*** ஒரு இந்திய திரைப்பட இயக்குநர் மற்றும் திரைக்கதை எழுத்தாளர் முதன்மையாக தமிழ் சினிமாவில் பணிபுரிகிறார்.  *[[ஏழாம் அறிவு (திரைப்படம்)|7ஆம் அறிவு]]* மற்றும் *[[துப்பாக்கி (திரைப்படம்)|துப்பாக்கி]]* ஆகிய படங்களின்  இயக்குனரான ஏஆர் முருகதாஸுக்கு உதவியாக தனது வாழ்க்கையைத் தொடங்கினார். 2015-ல், *[[டிமான்ட்டி காலனி (திரைப்படம்)|டிமான்ட்டி காலனி]]* என்ற ஹாரர்-த்ரில்லர் திரைப்படத்தின் மூலம் இயக்குநராக அறிமுகமானார்,  இந்தத்திரைப்படம் விமர்சகர்கள் மற்றும் பார்வையாளர்களிடையே நல்ல வரவேற்பைப் பெற்ற சூப்பர் ஹிட் படமாகும். அவரது இரண்டாவது படமான *[[இமைக்கா நொடிகள் (திரைப்படம்)|இமைக்கா நொடிகள்]]*  பிளாக்பஸ்டர் ஆனது. தற்போது இவர் தேசிய விருது பெற்ற நடிகரான விக்ரம் நடிப்பில் கோப்ரா என்னும் பிரமாண்ட திரைப்படத்தை இயக்கி வருகிறார்.

## தனிப்பட்ட வாழ்க்கை
அஜய் தனது பள்ளிப் படிப்பை செயின்ட் ஜான்ஸ் உயர்நிலைப் பள்ளியிலும், செயின்ட் பேட்ரிக் ஆங்கிலோ இந்தியன் மேல்நிலைப் பள்ளியிலும் முடித்தார், பின்னர் லயோலா கல்லூரியில் சேர்ந்தார். காட்சி தொடர்பியல் துறை மாணவராக இருந்த கல்லூரி நாட்களில், குறும்படங்கள் தயாரிப்பதில் ஆர்வம் காட்டினார். சென்னையில் உள்ள SAE இன்ஸ்டிடியூட்டில் டிஜிட்டல் ஃபிலிம்மேக்கிங் டிப்ளமோவையும் ஒரே நேரத்தில் முடித்தார்.

## தொழில்
அஜய் 2010-ல் *நாளைய* இயக்குநர் சீசன்-1 என்ற குறும்பட தயாரிப்பு நிகழ்ச்சியில் போட்டியிட தேர்ந்தெடுக்கப்பட்டார், அங்கு அவர் இறுதிப் போட்டியாளர்களில் ஒருவராக வந்தார். பின்னர் அவர் திரைப்படத் இயக்குநர் மற்றும் தயாரிப்பாளர் ஏ.ஆர்.முருகதாஸிடம் உதவி இயக்குநராகச் சேர்ந்து, *[[ஏழாம் அறிவு (திரைப்படம்)|7ஆம் அறிவு]]* (2011) மற்றும் *[[துப்பாக்கி (திரைப்படம்)|துப்பாக்கி]]* (2012) போன்ற படங்களில் பணியாற்றினார்.

## திரைப்படவியல்

## மேற்கோள்கள்

## புற இணைப்புகள்
*

பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
2022 சைபீரிய காட்டுத்தீ

**2022 சைபீரிய காட்டுத்தீ**  (*2022 Siberian wildfires*)  உருசிய நாட்டின் சைபீரியாவில் மே மாதத்தின் தொடக்கத்தில்  தொடங்கியது. கிராசுநோயார்சுக்கு மற்றும் அல்டாய் பகுதிகள், இர்குட்சுக்கு , கெமரோவோ, ஓம்சுக், குர்கன் மற்றும் ககாசியா பகுதிகளில் தீயின் அடர்த்தி  குவிந்துள்ளது.  மே மாதம் 15 ஆம் தேதி நிலவரப்படி தீயின் மொத்த பரப்பளவு  சுமார் 20 ஆயிரம்  எக்டேர் ஆகும். 2022 ஆம் ஆண்டின் தொடக்கத்தில் இருந்து கணக்கிட்டால் தீயின் பரப்பளவு 100 ஆயிரம் எக்டேர்களுக்கும்  மேலாகும்.

மே விடுமுறை நாட்களில் சுற்றுலாவின்  போது தீயை கவனக்குறைவாக கையாளுதல், மின்கம்பிகள் மற்றும் துணை மின்நிலையங்களின் குறுகிய சுற்றுகள்,  காய்ந்த புல்லில் தீப்பிடித்தல் போன்றவை தீ ஏற்படுவதற்கான சாத்தியமான காரணங்களாகும்.

மே 11 நிலவரப்படி, 72 குடியிருப்பு பகுதிகளில்  உள்ள 1298 கட்டடங்கள் எரிந்தன இதில் 730 குடியிருப்பு கட்டடங்களும் அடங்கும்.  ஒரு குழந்தை உட்பட குறைந்தது 17 பேர் இறந்துள்ளனர்.  சுமார் 2,000 பேர் வீடுகளை இழந்து தவித்தனர்.

மே 7 அன்று, கிராசுநோயார்சுக்கு பிரதேசத்தின் ஆளுநர் அலெக்சாண்டர் உசு அவசரகால நிலையை அறிவித்தார்.  உருசிய அதிபர் விளாடிமிர் புடின், ஆளுநர்  அலெக்சாண்டர் உசுவின் அறிக்கைகளைக் கேட்டபின், அவருக்கு தேவையான உதவிகளை வழங்குமாறு அறிவுறுத்தினார். அவசரகால சூழ்நிலைகள் அமைச்சகம், கைதிகள் மற்றும் உள்ளூர் காலனி ஊழியர்கள் போன்றவர்களை தீயை அணைக்க அனுப்பியது.

2022 ஆம் ஆண்டு உக்ரைன் மீதான உருசிய  படையெடுப்பிற்காக திசைதிருப்பப்பட்ட படைகள் காரணமாக  இத்தீ கட்டுப்பாடற்ற நிலைக்கு சென்றதாக வாதிடப்படுகிறது.

## மேற்கோள்கள்

பகுப்பு:உருசியா
பகுப்பு:சைபீரியா
பகுப்பு:2022 இயற்கை அழிவுகள்
சுல்தான் மாமுட் வானூர்தி நிலையம்

**சுல்தான் மாமுட் வானூர்தி நிலையம்** அல்லது **கோலா திராங்கானு வானூர்தி நிலையம்** ; (ஆங்கிலம்: *Sultan Mahmud Airport* அல்லது *Kuala Terengganu Airport*; மலாய்: *Lapangan Terbang Sultan Mahmud*) என்பது மலேசியா, திராங்கானு மாநிலத்தில், கோலா நெருஸ் மாவட்டத்தில் அமைந்துள்ள வானூர்தி நிலையம் ஆகும்.

இந்த வானூர்தி நிலையம், கோலா திராங்கானு மாநகர் மக்களுக்கும்; திராங்கானு மாநில மக்களுக்கும்; கிளாந்தான் மாநிலத்தின் தென் பகுதியில் உள்ள மக்களுக்கும் வானூர்திச் சேவையை வழங்கும் நிலையமாக விளங்குகிறது.

1979-ஆம் ஆண்டில் இருந்து 1998-ஆம் ஆண்டு வரை திராங்கானு மாநிலத்தை ஆட்சி செய்த சுல்தான் மகமூத் அல்-முக்தாபி பில்லா ஷாவின் *(Sultan Mahmud Al-Muktafi Billah Shah)* நினைவாக இந்த விமான நிலையத்திற்குப் பெயரிடப்பட்டது.

## பொது

2008-ஆம் ஆண்டில், சுல்தான் மாமுட் வானூர்தி நிலையத்தை மேம்படுத்த மலேசிய அரசாங்கம் 200 மில்லியன் ரிங்கிட் வழங்கியது. ஓடுபாதையை நீட்டிக்கவும், வானூர்தி நிலையத்தின் முனையத்தை மேம்படுத்தவும் அந்த நிதி பயன்படுத்தப்பட்டது.

ஒவ்வோர் ஆண்டும் 2 மில்லியன் பயணிகளைக் கையாளும் வகையில் இந்த வானூர்தி நிலையத்த்தின் முனையம் வடிவமைக்கப்பட்டு உள்ளது.

### போயிங் 747-400 வானூர்தி

சவூதி அரேபியாவில் உள்ள ஜித்தா மற்றும் மதீனா வழியாக மக்காவிற்கு பயணிகளை கொண்டு செல்ல மலேசியா எயர்லைன்சு நிறுவனம் தாபோங் அஜி *(Tabung Haji)* நிறுவனத்துடன் ஒப்பந்தம் செய்து கொண்டுள்ளது.

2008 அக்டோபர் 11-ஆம் தேதி, மலேசியா எயர்லைன்சு நிறுவனத்தின் மிகப் பெரிய போயிங் 747-400 ரக வானூர்தி *(Boeing 747-400)* அங்கு தரையிறங்கியது. பெரிய ரக வானூர்திகள் சுல்தான் மாமுட் வானூர்தி நிலையத்தில் தரை இறங்க முடியும் என்பதற்கு அந்த நிகழ்வு ஒரு சான்றாக அமைந்தது.

## வானூர்திச் சேவைகள்

## உள்நாட்டுச் சேவைகள்
}||9,875|| 1.7
|- style="background:#eee;"
|2010||520,611||||50||||10,959|| 11.0
|- style="background:#eee;"
|2011||502,966||||103||||14,296|| 30.4
|- style="background:#eee;"
|2012||550,831||||147||||12,809|| 10.4
|- style="background:#eee;"
|2013||699,310||||103||||11,402|| 11.0
|- style="background:#eee;"
|2014||842,651|| 20.5||148|| 43.8||14,057|| 23.3
|- style="background:#eee;"
|2015||857,239|| 1.7||329|| 121.9||12,587|| 10.5
|- style="background:#eee;"
|2016||900,218|| 5.0||253|| 23.1||12,066|| 4.1
|- style="background:#eee;"
|2017||943,660|| 4.8||247|| 2.4||11,485|| 4.8
|- style="background:#eee;"
|2018||894,737|| 5.2||363|| 47.1||10,637|| 7.4
|- style="background:#eee;"
|2019||913,829|| 2.1||427|| 47.1||11,072|| 4.1
|- style="background:#eee;"
|2020||302,280|| 66.9||173|| 59.4||5,519|| 50.2
|-
| colspan="7" style="text-align:right;"| *சான்று: [[மலேசிய வானவூர்தி நிலையங்கள் நிறுவனம்]]*
|}

## இலக்குகள்

## மேற்கோள்கள்

## மேலும் காண்க
* கோலா திராங்கானு
* மலேசிய வானவூர்தி நிலையங்கள் நிறுவனம்
* மலேசிய வானூர்தி நிறுவனங்கள்

## வெளி இணைப்புகள்

* Sultan Mahmud Airport, Kuala Terengganu
* Sultan Mahmud Airport Real Time Flight Schedule

பகுப்பு:திராங்கானு
பகுப்பு:மலேசிய வானூர்தி நிலையங்கள்
சுல்தான் அகமத் ஷா வானூர்தி நிலையம்

**சுல்தான் அகமது ஷா வானூர்தி நிலையம்** அல்லது **குவாந்தான் வானூர்தி நிலையம்** ; (ஆங்கிலம்: *Sultan Ahmad Shah Airport* அல்லது *Kuantan Airport*; மலாய்: *Lapangan Terbang Sultan Ahmad Shah*) என்பது மலேசியா, பகாங் மாநிலத்தில், குவாந்தான் நகரில் அமைந்துள்ள வானூர்தி நிலையம் ஆகும்.

இந்த வானூர்தி நிலையம், குவாந்தான் மாநகர் மக்களுக்கும்; பகாங் மாநில மக்களுக்கும் வானூர்திச் சேவையை வழங்கும் நிலையமாக விளங்குகிறது. இந்த வானூர்தி நிலையம் குவாந்தான் மாநகரத்தில் இருந்து 15 கி.மீ. தொலைவில் அமைந்துள்ளது.

## பொது

சுல்தான் அகமது ஷா வானூர்தி நிலையம் ஆண்டுக்கு ஒரு மில்லியன் பயணிகளைக் கையாளும் திறன் பெற்றது. 2008-ஆம் ஆண்டில், தைவான் அரசாங்கமும் மலேசியாவும் இணைந்து தாய்பெய் மாநகரில் இருந்து குவாந்தான் வானவூர்தி நிலையத்திற்கு நேரடியாக 23 விமானங்கள் மூலமாக, சுற்றுலாப் பயணிகள் கொண்டு வரப்பட்டார்கள்.

இந்த வானூர்தி நிலையத்துடன் அரச மலேசிய விமானப் படையும் *(RMAF Kuantan)* இணைந்து செயல்படுகிறது.

## வானூர்திச் சேவைகள்

## உள்நாட்டுச் சேவைகள்
}||4,088|| 0.8
|- style="background:#eee;"
|2005||298,184||||75||||3,757|| 8.1
|- style="background:#eee;"
|2006||273,005||||109||||2,973|| 20.9
|- style="background:#eee;"
|2007||262,486||||103||||3,487|| 17.3
|- style="background:#eee;"
|2008||259,529||||70||||3,551|| 1.8
|- style="background:#eee;"
|2009||226,912||||70||||3,110|| 12.4
|- style="background:#eee;"
|2010||220,878||||49||||2,802|| 9.9
|- style="background:#eee;"
|2011||248,846||||38||||3,452|| 23.2
|- style="background:#eee;"
|2012||280,074||||57||||3,613|| 4.7
|- style="background:#eee;"
|2013||317,440||||86||||3,663|| 1.4
|- style="background:#eee;"
|2014||314,130|| 1.0||46|| 46.9||3,911|| 6.8
|- style="background:#eee;"
|2015||292,109|| 7.0||21|| 55.2||4,174|| 6.7
|- style="background:#eee;"
|2016||247,757|| 15.2||15|| 27.3||3,493|| 16.3
|- style="background:#eee;"
|2017||241,314|| 2.6||25|| 65.3||2,893|| 17.2
|- style="background:#eee;"
|2018||258,816|| 7.3||13|| 47.4||3,013|| 4.1
|- style="background:#eee;"
|2019||394,599|| 52.5||2.8|| 78.4||4,082|| 35.5
|- style="background:#eee;"
|2020||71,877|| 84.3||3.0|| 7.9||1,117|| 72.6
|-
| colspan="7" style="text-align:right;"| *சான்று: [[மலேசிய வானவூர்தி நிலையங்கள் நிறுவனம்]]*
|}

## இலக்குகள்

## மேற்கோள்கள்

## மேலும் காண்க
* குவாந்தான்
* மலேசிய வானவூர்தி நிலையங்கள் நிறுவனம்
* மலேசிய வானூர்தி நிறுவனங்கள்

## வெளி இணைப்புகள்

*Sultan Ahmad Shah Airport, Kuantan at Malaysia Airports Holdings Berhad
* Sultan Ahmad Shah Airport Real Time Flight Schedule 

பகுப்பு:பகாங்
பகுப்பு:மலேசிய வானூர்தி நிலையங்கள்
பிரத்யோதா வம்சம்

**பிரத்யோத வம்சம்** (**Pradyota dynasty**, also called *Prthivim Bhoksyanti*)  (lit. enjoying the earth), பிந்தைய வேத காலத்தில் பண்டைய இந்தியாவின் அவந்தி மற்றும் மகதப் பகுதிகளை கிமு 682 முதல் கிமு 544 முடிய 138 ஆண்டுகள் ஆண்ட ஒரு அரச வம்சம் ஆகும். இவ்வம்சத்தினர் குறித்து புராணங்களில் கூறப்பட்டுள்ளது. பிரகத்ரத வம்சத்தினருக்குப் பின்னர் இவ்வம்சத்தினர் மகதத்தை கைப்பற்றி ஆண்டனர்.]].  இவ்வம்சத்தை கிமு 682-இல் நிறுவியவர் மன்னர் பிரத்யோத மகாசேனன் ஆவார்.  இம்மன்னர் கௌசாம்பியை வென்று மகத நாட்டுடன் இணைத்தார்.
## பிரத்யோத வம்ச ஆட்சியாளர்கள்

## இதனையும் காண்க
* பிரகத்ரத வம்சம் 
* ஹரியங்கா வம்சம்
## மேற்கோள்கள்

### உசாத்துணை
* 
* 
* 
* 

பகுப்பு:இந்திய வரலாறு
பகுப்பு:இந்திய அரச மரபுகள்
பகுப்பு:பண்டைய இந்தியா
ஆனர்த்த பண்பாடு

**ஆனர்த்த பண்பாடு** அல்லது **ஆனர்த்த மட்பாண்ட காலம்**  (**Anarta tradition** or **Anarta ware**) செப்புக் காலத்திய தொல்லியல் பண்பாட்டு களமாகும். இப்பண்பாட்டின் தொல்லியல் மேடுகள்,  இந்தியாவின் தற்கால குஜராத் மாநிலத்தின் பதான் மாவட்டத்தில் உள்ள லோத்தேஸ்வர் மற்றும் கோலா தோரா  (Gola Dhoro) பகுதிகளிலும்,  ஜுனாகத் மாவடத்தின் *தத்ரானா* பகுதிகளிலும் கண்டுபிடிக்கப்பட்டது. இப்பண்பாடு கிமு 3950 ஆண்டிக்கும், கிமு 1950 ஆண்டிற்கும் இடைப்பட்டடது என கதிரியக்கக்கரிமக் காலக்கணிப்பில் தெரிய வருகிறது.  

## பெயரிடல்
ஆனர்த்த நாடு என்பது வடக்கு குஜராத்தின் தொன்ம வரலாற்றுப் பெயர் ஆகும். எனவே இத்தளங்களில் இருந்து கண்டெடுக்கப்பட்ட இந்த வகையான மட்பாண்டங்களுக்குப் பின்னாளில் இந்தப் பெயர் பயன்படுத்தப்பட்டது.
## புவியியல் வரம்பு
ஆனர்த்த பண்பாட்டின் முக்கிய பகுதி, வடக்கு குஜராத்தில் 67 தளங்களைக் கொண்டுள்ளது. மேலும் நான்கு தளங்கள் கட்ச் பகுதிகளிலும், மூன்று தளங்கள் சௌராஷ்டிரா பகுதிகளிலும் பதிவாகியுள்ளன.

## அரப்பா தொடர்பான தொல்லியல் களங்கள்
ஆனர்த்தா பண்பாட்டு களங்களில் கண்டெக்கப்பட்ட  மட்பாண்டங்கள், கட்ச் மாவட்டத்தின் சுர்கோட்டாவில் கிடைத்த பீங்கான் மட்பாண்டங்கள் போன்றே இருந்தது. சுரேந்திரநகர் மாவட்டத்தில்  உள்ள **நாக்வாடா** தொல்லியல் களத்தை அகழ்வாராய்ச்சி செய்த போது, ​​​​இந்த தனித்துவமான பிராந்திய வகை மட்பாண்டங்கள், அரப்பா கலைப்பொருட்களுடன் தொடர்புடையதாக அறியப்பட்டது. 1991-92 இல் பதான் மாவட்டத்தில் உள்ள லோத்தேஸ்வர் தொல்லியல் களத்தை அகழ்வாராய்ச்சி செய்த போது ஆனர்த்த பாரம்பரியம் ஒரு சுதந்திர பண்பாடாக அங்கீகரிக்கப்பட்டது. இந்த மட்பாண்டங்கள் ஜுனாகத் மாவட்டத்தின் மோதிபிப்லி மற்றும் தத்ரானாவில் கண்டெடுத்த மட்பாண்டங்கள்,  நகர்ப்புற அரப்பாவிற்கு முந்தைய சிந்துவெளி நாகரிக வகை மட்பாண்டங்களுடன்  தொடர்புடையவையாக இருந்தது. இந்த மட்பாண்டங்கள் சௌராஷ்டிராவில் உள்ள கோலா தோரோ மற்றும் கட்ச்சில் உள்ள சிகர்பூரில் உள்ள பாரம்பரிய  அரப்பா மற்றும் சோரத் அரப்பான் கூறுகளின் இணைப்பிலும் காணப்படுகின்றன.  ஆனர்த்தா பண்பாடு தொடர்பான தளங்கள் வடக்கு குஜராத்தில் உள்ள பதான் மாவட்டம், மெக்சனா மாவட்டம் மற்றும் பனஸ்கந்தா மாவட்டங்களில் அதிகம் காணப்படுகிறது.   வடக்கு குஜராத்தில் உள்ள இந்த இடங்கள் தொல்லியல் மேடுகளில் அமைந்துள்ளது. 

## மட்பாண்டங்கள்
ஆனர்த்தா பண்பாட்டு காலத்திய மட்பாண்டங்களில் கடுமையான சிவப்புப் பாத்திரங்கள், சிறந்த சிவப்புப் பாத்திரங்கள், எரிக்கப்பட்ட சிவப்புப் பாத்திரங்கள் மற்றும் எரிந்த சாம்பல்/கருப்பு நிற மட்பாண்டங்கள் அடங்கும். இந்த பாரம்பரியத்தின் மட்பாண்டங்கள்  கரடுமுரடானது. மேலும்  நன்கு சுடப்பட்டவை. இம்மட்பாண்டங்கள்  குறுகிய கழுத்து மற்றும் வீங்கிய உடல் கொண்ட பானைகள் அல்லது குடுவைகளாக உள்ளது. இந்த பாத்திரங்கள் சிவப்பு, கருப்பு மற்றும் வெள்ளை ஓவியங்களுடன் உள்ளது.

## மேற்கோள்கள்

பகுப்பு:இந்தியத் தொல்லியற்களங்கள்
பகுப்பு:குசராத்து
பகுப்பு:குஜராத்தின் தொல்லியற்களங்கள்
மஞ்சூரியன் நாணல் கதிர்க்குருவி

**மஞ்சூரியன் நாணல் கதிர்க்குருவி** (*Manchurian reed warbler*)(*அக்ரோசெபாலசு தேங்கோரம்*) என்பது  சதுப்பு-கதிர்க்குருவி (குடும்பம் அக்ரோசெபாலிடே) வகையினைச் சார்ந்த ஒரு சிற்றினமாகும். இது முன்னர் "தொல்லுக கதிர்க்குருவி" தொகுப்பில் சேர்க்கப்பட்டிருந்தது. வயல் கதிர்க்குருவி (*அ. அக்ரிகோலா*) துணையினமாக இது கருதப்பட்டது. இது கம்போடியா, சீனா, ஆங்காங், தென் கொரியா, லாவோஸ், உருசியா, தாய்லாந்து, வியட்நாம், மலேசியா மற்றும் மியான்மர் ஆகிய நாடுகளில் காணப்படுகிறது. இதன் இயற்கை வாழ்விடம் சதுப்புநிலங்கள் ஆகும். மஞ்சூரியன் நாணல் கதிர்க்குருவி வாழ்விட இழப்பால் அச்சுறுத்தலுக்கு உள்ளாகியுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சைக்கீசு கதிர்க்குருவி

**சைக்கீசு கதிர்க்குருவி** (*Sykes's warbler*)(*இடுனா ராமா*) என்பது தொல்லுல மர கதிர்க்குருவி குடும்பத்தில் உள்ள சிற்றினமாகும். இது முன்னர் மரக்கதிர்குருவியின் கிளையினமாகக் கருதப்பட்டது. ஆனால் இப்போது தனிச்சிற்றினமாக இது கருதப்படுகிறது. இதன் இனப்பெருக்க வரம்பு வடகிழக்கு அறபுத் தீபகற்பத்திலிருந்து துர்கெஸ்தான், மேற்கு சீனா மற்றும் ஆப்கானித்தான் வரை உள்ளது. மரக்கதிர்க்குருவி போல, இந்தச் சிற்றினத்தின் பல உறுப்பினர்கள் குளிர்காலத்தில் இந்திய துணைக்கண்டத்திற்கு தெற்கே இலங்கை வரை வலசைப் போகின்றன.

## சொற்பிறப்பியல்
[இடது|thumb| கிருஷ்ணா வனவிலங்கு சரணாலயத்தில், [ஆந்திரப் பிரதேசம், இந்தியா .]]
இதனுடைய ஆங்கிலப் பெயர் இந்தியாவில் இங்கிலாந்து தடைப்படையில் பணியாற்றிய கர்னல் வில்லியம் ஹென்றி சைக்சின் நினைவாக இடப்பட்டது. கீசர்லிங் மற்றும் பிளாசியசு இடுனா *பேரினப்* பெயரைப் பற்றி எந்த விளக்கமும் அளிக்கவில்லை. ஆனால் நோர்சு தொன்மவியல் புராணங்களில் ஐயுன் அல்லது இடுனா என்பது வசந்தம் மற்றும் கருவுறுதல் ஆகியவற்றின் தெய்வம் ஆகும். லோகியால் இவர்களை மீட்பதற்காக ஒரு குருவியாக மாற்றப்பட்டதாக நம்பப்படுகிறது. சிற்றினப்பெயரான ராமா என்பது இராமர் அல்லது விஷ்ணுவினைக் குறிப்பதாகும்.

## வகைப்பாட்டியல்
2009ஆம் ஆண்டில் மூலக்கூறு பைலோஜெனி ஆய்வுகள் *குளோரோபெட்டா*விற்கு ஒரு சகோதர இனக்குழுவாகப் பரிந்துரைத்தது. *இப்போலாய்சிலிருந்து* இது பிரிக்கப்பட்டது. இதன் விளைவாக *இப்போலாய்சு* பேரினத்திலிருந்து இந்த சிற்றினத்தை அகற்றி, மாற்றியமைக்கப்பட்ட *இடுனா* என்ற பழைய பேரினத்தில் வைக்கப்பட்டது. *ராமா* மற்றும் *கலிகாட்டா* சிற்றினங்களிடையே கூடு கட்டுதல் மற்றும் முட்டை உருவ அமைப்பில் வேறுபாடுகள் உள்ளன.

## வாழ்விடம்
thumb|கட்ச்சில் லெஸ்ஸர் ஒயிட்த்ரோட்டிலிருந்து தன்னிட சூழலைப் பாதுகாத்தல்
இது புதர்கள் மற்றும் பிற உயரமான தாவரங்களுடன் திறந்த வெளியில் காணப்படும் ஒரு சிறிய குருவி ஆகும். இவை 3-4 முட்டைகளைப்  புதர் அல்லது தாவரங்களில் கூட்டில் இடுகின்றன. பெரும்பாலான கதிர்க்குருவிகளைப் இவை பூச்சி உண்ணக்கூடியவை.

## விளக்கம்
இது ஒரு சிறிய கதிர்க்குருவி ஆகும், குறிப்பாக இந்தப் பேரினத்தில் உள்ள மற்ற சிற்றினங்களுடன் ஒப்பிடும்போது. இவற்றின் மேல் பகுதி வெளிர் பழுப்பு நிறத்திலும் கீழ்ப்பகுதி வெண்மை நிறத்திலும் காணப்படும். வெளிப்புற வால் இறகுகள் வெளிறிய விளிம்புகளைக் கொண்டுள்ளன. இவை குறுகிய வெளிர் தலைப்பகுதியுடன் வலுவான கூர்மையான அலகுடன் உள்ளது. சைக்கீசு கதிர்க்குருவி கதிர்க்குருவியினை விட பெரியது மற்றும் சாம்பல் நிறமானது. மேலும் பெரும்பாலானவை கிழக்கு ஆலிவேசியசு கதிர்க்குருவியினை ஒத்திருக்கிறது.

## மேற்கோள்கள்
கீயூம் பாறு ஆந்தை

**கீயூம்** **பாறு ஆந்தை** (Hume's hawk-owl) அல்லது **கீயூம் ஆந்தை** (*நினாக்சு அப்சுகுரா*) என்பது அந்தமான் தீவுகளில் காணப்படும் உண்மையான ஆந்தைக் குடும்பத்தில் உள்ள ஒரு ஆந்தை சிற்றினம் ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். வாழ்விட இழப்பு காரணமாக இது அரிதாகி வருகிறது.

## படங்கள்

## மேற்கோள்கள்
எமி சான் சிரிப்பான்

**எமி சான் சிரிப்பான்** (*லியோசிச்லா ஓமியென்சிசு*) என்பது லியோத்ரிச்சிடே குடும்பத்தில் உள்ள ஒரு பறவைச் சிற்றினமாகும். **ஓமி சான்** அல்லது **சாம்பல்-முகம் கொண்ட சிரிப்பான்** என்றும் இது அழைக்கப்படுகிறது. இந்தச் சிற்றினங்கள், சீனாவின் தெற்கு சிச்சுவானில் உள்ள மலைத்தொடர்களில் மட்டுமே காணப்படும் அகணிய உயிரியாகும். இது பூகுன் பாடும் பறவையுடன் நெருங்கிய தொடர்புடையது. இது 2006-ல் விவரிக்கப்பட்டது.

எமி சான் சிரிப்பான் என்பது ஆலிவ்-சாம்பல் நிறத்தில் சிவப்பு நிற சிறகு திட்டுகளுடன் கூடிய ஒரு பறவையாகும். முகத்தில் உள்ள இறகுகள் சாம்பல் நிறத்தில் முகத்தின் ஒவ்வொரு பக்கத்திலும் மென்மையான சிவப்பு வளையத்துடன் இருக்கும். இந்த சிற்றினங்கள் மிதவெப்பமண்டல மழைக்காடுகளின் அடிமட்டத்தில் உணவைத் தேடுகின்றன. இது கோடைக்காலத்தில் உயரமான இடங்களுக்குப் புலம்பெயர்ந்து கோடை மாதங்களைக் கழிக்கிறது. கோடையில் 1000 மீட்டருக்கு உயரமான பகுதிகளில் காணப்படும் இப்பறவை குளிர்காலத்தில் 600 மீட்டருக்கு கீழே நகரும் தன்மையுடையது.

**எமி சான் சிரிப்பான்** பன்னாட்டி இயற்கைப் பாதுகாப்புச் சங்கத்தால் அபாயகரத்திற்கு உள்ளாகும் சிற்றினமாகக் கருதப்படுகிறது. காடு அழிப்பு மற்றும் விவசாயத்திற்காகக் காடுகளை அழித்தல் போன்ற வாழ்விட இழப்பால் இது அச்சுறுத்தப்படுகிறது. எமி சான் பாதுகாக்கப்பட்ட இயற்கைக் காட்சித் தளத்தில் இவை பாதுகாக்கப்படுகின்றன.

## மேற்கோள்கள்

## வெளி இணைப்புகள்
* Birdlife International Bugun Liocichla: வடகிழக்கு இந்தியாவில் ஒரு பரபரப்பான கண்டுபிடிப்பு 12/9/2006 அன்று  இலிருந்து பதிவிறக்கம் செய்யப்பட்டது
* பேர்ட்லைஃப் இன்டர்நேஷனல் (2006) இனங்கள் உண்மைத்தாள்: ''லியோசிச்லா ஓமியென்சிஸ்'' . �� இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்]]

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
குட்டியா

**குட்டியா** (*Cutia*) என்பது லியோத்ரிச்சிடே குடும்பத்தில் உள்ள பாஸரின் பறவைப் பேரினமாகும். இந்த பறவைகள் தெற்கு மற்றும் தென்கிழக்கு ஆசியக் கண்டத்தின் மலைக் காடுகளில் காணப்படுகின்றன. குட்டியா எனும் பெயரானது நேபாளி மொழியிலிருந்து பெறப்பட்டது. கத்தியா அல்லது குட்டியா என்பது இப்பேரின வகைச் சிற்றினமான இமயமலை குட்டியாவான *கு. நிபாலென்சிசு*க்கானது. குட்டியாக்கள்  அல்சிப்பீசு மற்றும் சிரிபான்கள் தொடர்புடையவை.

## சிற்றினங்கள்
நீண்ட காலமாக இந்த பேரினமானது ஒரே ஒரு சிற்றினத்துடன் கூடிய பேரினமாக இருந்தது. சிற்றினம் *கு. நிபாலென்சிசு*டன் *கு. லெகாலென்னி* சமீபத்தில் சேர்க்கப்பட்டது.

## மேற்கோள்கள்

* காலர், என்ஜே & ராப்சன், கிரெய்க் (2007): ஃபேமிலி டிமாலிடே (பேப்லர்ஸ்). *இல்:* டெல் ஹோயோ, ஜோசப்; எலியட், ஆண்ட்ரூ & கிறிஸ்டி, டிஏ (பதிப்பு. ): *[[உலகப் பறவைகளின் உசாநூல்|உலகப் பறவைகளின் கையேடு]], தொகுதி 12* (பிகாதார்ட்ஸ் டு டிட்ஸ் அண்ட் சிக்கடீஸ்): 70-291. லின்க்ஸ் எடிசன்ஸ், பார்சிலோனா.
* பிட்டி, ஆஷீஷ் (2004): இந்தியப் பகுதியில் இருந்து உருவான அறிவியல் பறவை பெயர்களின் அகராதி. *புசெரோஸ்: ENVIS செய்திமடல் பறவை சூழலியல் & உள்நாட்டு ஈரநிலங்கள்* **9** (2): 1-30. PDF முழு உரை

பகுப்பு:பறவைப் பேரினங்கள்
வர்ணக் கல்கவுதாரி

**வர்ணக்கல் கவுதாரி** (*Painted Sand Grouse*)(*Pterocles indicus* ) என்பது வங்காளதேசம், இந்தியா மற்றும் பாகிஸ்தானில் காணப்படும் மண் கெளதாரி குடும்பத்தில் உள்ள ஒரு நடுத்தர பறவையாகும் .

## விளக்கம்
இடது|thumb| குஞ்சு
வர்ணக்கல் கவுதாரி சிறிய தலை மற்றும் குறுகிய கால்கள் கொண்ட குண்டான தரையில் வசிக்கும் பறவையாகும். பாலின வேறுபாடு வண்ணங்களில் உள்ளன. ஆணின், அலகு ஆரஞ்சு நிறத்தில் உள்ளது. வெள்ளை நெற்றியின் குறுக்கே ஒரு கருப்பு பட்டை உள்ளது. முதுகில் மெல்லிய நீளமான கருப்பு கோடுகள் மற்றும் கண்ணைச் சுற்றி வெற்று தோலின் ஒரு வெள்ளை இணைப்பு காணப்படும். மார்பைச் சுற்றி ஒரு பரந்த கருப்பு மற்றும் வெள்ளை பட்டை உள்ளது. மார்பகம் மற்றும் வயிற்றுப்பகுதி சீரான இளஞ்சிவப்பு-பழுப்பு நிறமாகவும், பின்புறம், இறக்கைகள் மற்றும் வால் பழுப்பு நிறமாகவும், கருப்பு மற்றும் வெள்ளை குறுக்குவெட்டு பட்டைகள் நன்றாகக் குறிக்கப்பட்டிருக்கும். பெண் பறவையானது சாம்பல் கலந்த பழுப்பு நிறத்தில் மங்கலான தோற்றம் கொண்டது. குறுக்கு கோடுகளுடன் கூடிய அடர் பழுப்பு மற்றும் வெள்ளை நிறப் புள்ளிகள் கொண்டது.

## நடத்தை
வர்ணக்கல் கவுதாரிஸ் கரடுமுரடான புல்வெளிகள், பாறைகள் நிறைந்த பகுதிகள் மற்றும் குறுங்காடுகளில் வறண்ட பகுதிகளில் காணப்படுகிறது. இவை விதைகளை முக்கிய உணவாக உண்ணும். கூட்டமாக வாழ்பவை. இவை குழுக்களாக நீர்நிலைகளில் நீரைக் குடிப்பதற்குக் கூடுகிறது.

## மேலும் பார்க்கவும்

* தமிழ்நாட்டில் காணப்படும் பறவைகளின் பட்டியல்

## மேற்கோள்கள்

பகுப்பு:தெற்காசியப் பறவைகள்
அல்லைல் எக்சனோயேட்டு

**அல்லைல் எக்சனோயேட்டு** (*Allyl hexanoate*) C5H11CO2CH2CH=CH2 என்ற மூலக்கூற்று வாய்ப்பாட்டால் விவரிக்கப்படுகிறது. கரிமச் சேர்மமான இது ஒரு நிறமற்ற நீர்மமாகும். வணிக மாதிரிகள் மஞ்சள் நிறத்தில் காணப்படுகின்றன. இயற்கையில் அன்னாசிப் பழத்தில் அல்லைல் எக்சனோயேட்டு காணப்படுகிறது.
## பயன்கள்
அல்லைல் எக்சனோயேட்டு முக்கியமாக செயற்கையாக அன்னாசிப்பழச் சுவைகளை உருவாக்குவதில் பயன்படுத்தப்படுகிறது. ஆனால் பீச், வாதுமைப் பழச் சாறுகள் மற்றும் ஆப்பிள், பீச் பூக்களின் நறுமணம் போன்றவற்றையும் உருவாக்கப் பயன்படுத்தப்படுகிறது. சிலவகை உதடுச் சாய நறுமணம், சிகரெட்டுப் புகையிலைகளிலும் கூட உட்கூறாகப் பயன்படுத்தப்படுகிறது. எலுமிச்சை வகை நறுமணப் பானங்களில் சுவை கூட்டியாகவும் அல்லைல் எக்சனோயேட்டு சேர்க்கப்படுகிறது.  
## மேற்கோள்கள்

பகுப்பு:அல்லைல் சேர்மங்கள்
அல்லைல் பீனைலசிட்டேட்டு

**அல்லைல் பீனைலசிட்டேட்டு** (*Allyl phenylacetate*) C11H12O2  என்ற மூலக்கூற்று வாய்ப்பாட்டால் விவரிக்கப்படுகிறது. கரிமச் சேர்மமான பழத்தேன் வாசனை கொண்ட ஓர் எசுத்தராக இதை வகைப்படுத்தலாம். வாசனைத் திரவியங்கள், நறுமணச் சுவை தொழிற்சாலைகளில் பயன்படுத்தப்படுகிறது. இயற்கையில் அல்லைல் பீனைலசிட்டேட்டு கிடைப்பதில்லை. மனித மோப்ப ஏற்பிக்கான அறியப்பட்ட சில ஈந்தணைவிகளில் அல்லைல் பீனைலசிட்டேட்டும் ஒன்றாகும்.

## தயாரிப்பு
அல்லைல் ஆல்ககாலையும் பீனைல் அசிட்டிக் அமிலத்தையும் சேர்த்து எசுத்தராக்கல் வினைக்கு உட்படுத்தினால் அல்லைல் பீனைலசிட்டேட்டு எசுத்தர் உருவாகிறது. 

## மேற்கோள்கள்

பகுப்பு:அல்லைல் சேர்மங்கள்
பகுப்பு:அசிட்டேட்டு எசுத்தர்கள்
சோபிஸ்டு

**சோஃபிஸ்டு** (*Sophist*,    , *sophistes* ) என்பவர்கள்  பண்டைய கிரேக்கத்தில் கிமு ஐந்தாம் மற்றும் நான்காம் நூற்றாண்டுகளில் ஆசிரியராக இருந்தவர்களாவர். மெய்யியல், சொல்லாட்சி, இசை, தடகளம் (உடல் கலாச்சாரம்), கணிதம் போன்ற ஒன்று அல்லது அதற்கு மேற்பட்ட பாடங்களில் நிபுணத்துவம் பெற்றவர்கள். அவர்கள் தார்மீக நல்லொழுக்கம்  போன்றவற்றை முக்கியமாக இளம் அரசியல்வாதிகள் மற்றும் பிரபுக்களுக்கு கற்பித்தனர்.

## சொற்பிறப்பியல்
சோபிஸ்டு என்ற சொல்லானது கிரேக்கச் சொல்லான *σοφός* ( சோபோஸ்,  புத்திசாலி) பெயர்ச்சொல் σοφία ( *சோபியா*, ஞானம்) உடன் தொடர்புடையது. ஒமரின் காலத்திலிருந்தே இது பொதுவாக தொழில் அல்லது கைவினைத் துறையில் நிபுணரான ஒருவரைக் குறிக்கிறது. தேரோட்டிகள், சிற்பிகள், இராணுவ வல்லுனர்களை அவர்களின் தொழில் திறமைக்காக *சோபோய்* என்று குறிப்பிடப்பட்டனர். இந்தச் சொல் படிப்படியாக பொது ஞானம்  குறிப்பாக அரசியல், நெறிமுறைகள் மற்றும் நாட்டு நிர்வாகம் போன்ற மனித விவகாரங்களில் உள்ள ஞானத்தை குறிப்பதாக ஆனது. கிமு 7 மற்றும் 6 ஆம் நூற்றாண்டின் கிரேக்க ஏழு முனிவர்களுக்கு ( சோலோன் மற்றும் தேல்ஸ் போன்றவர்) கூறப்பட்ட பொருள் இதுவாகும். மேலும் இது எரோடோடசின் வரலாறுகளில் காணப்படுவதாகும்.

## வரலாறு
கிமு 5 ஆம் நூற்றாண்டின் இரண்டாம் பாதியில், குறிப்பாக ஏதென்சில், "சோஃபிஸ்ட்" என்பது, பல கலை வல்லுநர்கள் குறிப்பாக வானவியல், கணிதம், பூகோளம், வரலாறு, மெய்யியல் போன்றவற்றைத் தெரிந்தவர்களைக் குறித்தது. அவர்கள் மக்கள் அவைகளிலும், நீதிமன்றங்களிலும் தங்கள் நோக்கங்களை அடைய சொல்லாட்சியைப் பயன்படுத்திய அறிவுஜீவிகளின் வகுப்பைக் குறிப்பதாக அமைந்தது. பொதுவாக சோபிஸ்டுகள் ஊர்வூராக பயணித்து கற்பித்தனர். இவர்கள் அரசியலிலும் மிகுந்த செல்வாக்கு கொண்டவர்களாக இருந்தனர். "எவ்வாறாயினும், சோஃபிஸ்டுகள் பொதுவாக ஒரு முக்கியமான தன்மையைக்  கொண்டிருந்தனர்: அவர்கள்  எதைச் செய்தாலும் அல்லது தெரியாது என்று கூறினாலும், எந்த சொற்கள் பார்வையாளர்களை மகிழ்விக்கும் அல்லது ஈர்க்கும் என்பதைப் பற்றிய சிறந்த புரிதல் அவர்களுக்கு இருந்தது."  அதனால் நாவலர்களாக ஆகவேண்டும் என்ற ஆசை இளைஞர்களிடையே எழுந்தது.  அந்த காலகட்டத்தில் நகரம் செழித்தோங்கிய காலமாக இருந்ததால் இளைஞர்களின் ஆசையை நிறைவேற்ற  சோஃபிஸ்டுகள் ஏதென்சுக்குக் கற்பிக்க வந்தனர். அலங்காரமாகவும், சாதுரியமாகவும் பேசுபவர்களுக்கு இது நல்ல வேலைவாய்ப்பாக இருந்தது. மேலும் அவர்கள் இதனால் புகழையும் நல்வாய்ப்பையும் பெற்றனர். புரோட்டோகோராஸ் பொதுவாக இந்த தொழில்முறை சோஃபிஸ்டுகளில் முதன்மையானவராகக் கருதப்படுகிறார். மற்றவைகளில் கோர்கியாஸ், பிரோடிகஸ், ஹிப்பியாஸ், திராசிமாச்சஸ், லைகோஃப்ரான், காலிகிள்ஸ், ஆன்டிஃபோன், கிராட்டிலஸ் ஆகியோர் அடங்குவர். ஒரு சில சோஃபிஸ்டுகள் எல்லா கேள்விகளுக்கும் தங்களால் பதில்களைக் கண்டுபிடிக்க முடியும் என்று கூறினர். இவர்கள் ஊர் ஊராக சென்று கற்பித்தனர். தங்கள் உழைப்புக்கு ஒரு தொகையை ஊதியமாகவும் பெற்றனர். இதனால் பிற்காலத்தில் பிளேட்டோ காலத்திலிருந்து கெட்டப் பெயர் ஏற்பட்டது. இவர்களில் ஒரு சிலர் தங்களின் நாவன்மையால் நல்லதை கெட்டதாகவும், கெட்டதை நல்லதாகவும் திரித்துக் காட்டுபவர்களாக இருந்தனர். இதனால் இவர்கள் இளைஞர்களை கெடுக்கிறார்கள் என்ற பழியும் உண்டானது. அவ்வாறு ஒருசிலர் இருந்தாலும் பலர் பேரறிவு படைத்தவர்களாகவும், பல புதிய சிந்தனைகளை உலகிற்கு வழங்கியர்களாகவும் இருந்தனர்.  இந்த சோஃபிஸ்டுகளில் பெரும்பாலோர் முதன்மையாக அவர்களின் எதிரிகளின் (குறிப்பாக பிளேட்டோ மற்றும் அரிசுடாட்டில் ) எழுத்துக்கள் மூலமாகவே அறியப்படுவதால், அவர்களின் நடைமுறைகள், போதனைகள் குறித்த பக்கச்சார்பற்ற பார்வையைப் பெறுவதைக் கடினமாக்குகிறது.

## குறிப்புகள்

பகுப்பு:சோபிஸ்டுகள்
தஞ்சாவூர் முத்துப்பல்லக்கு விழா

**தஞ்சாவூர் முத்துப்பல்லக்கு விழா** இந்தியாவின்  தமிழ்நாட்டில் தஞ்சாவூர் மாவட்டம் தஞ்சாவூரில் கொண்டாடப்படும் விழாவாகும். ஒவ்வொரு ஆண்டும் இவ்விழா கொண்டாடப்படுகிறது. 

## திருஞானசம்பந்தர் குருபூசை
திருஞானசம்பந்தரின் குருபூசையை முன்னிட்டு முத்துப்பல்லக்கு விழா ஆண்டுதோறும் வைகாசி மாதத்தில் நடைபெறுகிறது.

## உலா
இந்த முத்துப்பல்லக்கில் முருகனும் விநாயகரும் எழுந்தருளுவர். அவர்கள் எழுந்தருளும் பல்லக்குகள் தெற்குவீதி, கீழவீதி, மேலவீதி, வடக்குவீதி ஆகிய நான்கு ராஜவீதிகளிலும் மேளதாளங்கள் முழங்க உலா வரும். முதல் நாள் இரவு கிளம்பி மறுநாள் காலை வரை உலா நடைபெறும்.
 விடிய விடிய நடைபெறும் இவ்விழாவின் மறுநாள் அதிகாலை  மீண்டும் சுவாமிகள் தங்களது கோயில்களுக்குத் திரும்பிச் செல்வர். 

## விழா நிகழ்வு
மேலஅலங்கம் முருகன் கோயில், சின்ன அரிசிக்கார தெரு பாலதண்டாயுதபாணி கோயில், மானம்புச்சாவடி விஜயமண்டப தெரு ஜோதி விநாயகர் கோயில், தெற்குவீதி கமலரத்ன விநாயகர் கோயில், கீழவாசல் வெள்ளை பிள்ளையார் கோயில், குறிச்சித் தெரு முருகன் கோயில், ஆட்டுமந்தை அஞ்சல்காரத்தெரு முருகன் கோயில் உள்ளிட்ட கோயில்களிலிருந்து விநாயகர், முருகன் ஆகியோர்  எழுந்தருளினர். சில பல்லக்குகளில் திருஞானசம்பந்தரும் எழுந்தருளினார். பல்லக்குகள் பூக்களாலும், பல வண்ண காகிதங்களாலும், மின் விளக்குகளாலும் கலைநயத்துடன் அலங்கரிக்கப்பட்டிருக்கும். 

## மேற்கோள்கள்


## வெளி இணைப்புகள்
* தஞ்சாவூரில் முத்துப்பல்லக்கு விழா, விடிய விடிய பொதுமக்கள் தரிசனம், தினமணி, 12 சூன் 2017
* தஞ்சாவூரில் முத்துப்பல்லக்கு விழா, தினமணி, 20 மே 2022

## படத்தொகுப்பு


File:Thanjavurpalanquin1.jpg
File:Thanjavurpalanquin3.jpg
File:Thanjavurpalanquin4.jpg
File:Thanjavurpalanquin5.jpg


பகுப்பு:தமிழ்நாட்டு விழாக்கள்
பகுப்பு:தமிழர் விழாக்கள்
பகுப்பு:தஞ்சாவூர் மாவட்டம்
பகுப்பு:இந்து சமய விழாக்கள்
திரிகூடமலை

**திரிகூடமலை** (**Trikut Hill**), இந்தியாவின் ஜார்கண்ட் மாநிலத்தின் தேவ்கர் மாவட்டத்தில் அமைந்த இந்து தொன்மவியல் மலை ஆகும். திரிகூட மலை மூன்று சிகரங்களை கொண்டுள்ளது. இந்த மலையின் உயரம் கடல் மட்டத்திலிருந்து 2470 அடி ஆகும்.  இம்மலைக்கு அருகே புகழ் பெற்ற வைத்தியநாதர் கோயில் உள்ளது. இம்மலைக்கு செல்ல மின்சாரத்தால் இயங்கும்  இழுவைத் தொட்டிகள் உள்ளது.

 

இம்மலையிலிருந்து 10 கிலோ மீட்டர் தொலைவில் தபோவனம் மகாதேவர் மற்றும் அனுமார் கோயில் உள்ளது. இம்மலையில் **மயுராக்சி ஆறு** உற்பத்தி ஆகிறது.

## மேற்கோள்கள்

## வெளி இணைப்புகள்
* http://www.babadham.org/trikut.php

பகுப்பு:தேவ்கர் மாவட்டம்
பகுப்பு:ஜார்க்கண்ட் புவியியல் தொடர்பான குறுங்கட்டுரைகள்
மெத்தல்லைல் குளோரைடு

**மெத்தல்லைல் குளோரைடு** (*Methallyl chloride*) CH2=C(CH3)CH2Cl என்ற மூலக்கூற்று வாய்ப்பாட்டால் விவரிக்கப்படும் கரிமவேதியியல் சேர்மமாகும். நிறமற்ற நீர்மமான இச்சேர்மம் கண்ணீர் வரவழைக்கும் முகவராகும். அல்லைல் குளோரைடை ஒத்த பண்புகளையே மெத்தல்லைல் குளோரைடும் பெற்றுள்ளது. ஒரு வலிமையான ஆல்கைலேற்றும் முகவராக ஐசோபியூட்டைல் குழுவை அறிமுகப்படுத்தப் பயன்படுத்தப்படுகிறது.

## வினைகள்
மெத்தல்லைல் ஈந்தணைவி தயாரிப்புக்கான ஒரு முன்னோடிச் சேர்மமாக மெத்தல்லைல் குளோரைடு பயன்படுகிறது. குரோட்டைல் குளோரைடின் ஒரு மாற்றியனாகவும் திகழ்கிறது. 

மெத்தல்லைல் குளோரைடுடன் வலிமையான காரமான சோடியம் அமைடு சேர்மத்தைச் சேர்த்து மூலக்கூறிடை வளையமாக்கல் வினையின் மூலம் மெத்திலீன் வளையபுரோப்பேன் தயாரிக்கலாம். 

:

## மேற்கோள்கள்

பகுப்பு:அல்லைல் சேர்மங்கள்
பகுப்பு:கரிமகுளோரைடுகள்
சுனில் குமார் (பீகார்)

**சுனில் குமார்** (*Sunil Kumar*)(பிறப்பு 20 சனவரி 1957) என்பவர் இந்திய அரசியல்வாதி மற்றும் நான்கு முறை பீகார் சட்டமன்ற உறுப்பினராகத் தேர்ந்தெடுக்கப்பட்டவர் ஆவார். இவர் பீகார் சட்டப் பேரவையில் தற்போது பிஹார்சரீப் தொகுதியிலிருந்து தேர்ந்தெடுக்கப்பட்டு பதவியில் உள்ளார். இவர் 2005ஆம் ஆண்டு நடைபெற்ற சட்டமன்றத் தேர்தலில் சட்டமன்ற உறுப்பினராக முதன் முதலாக நாலந்தா மாவட்டத்தில் உள்ள பிஹார்சரீப் தொகுதியில் போட்டியிட்டு இராச்டிரிய ஜனதா தளத் தலைவர் சையத் நௌஷாதுன்னபி என்கிற பப்பு கானை தோற்கடித்தார். குமார் 2005 மற்றும் 2010 சட்டமன்றத் தேர்தல்களில் ஐக்கிய ஜனதா தளம் சார்பில் போட்டியிட்டுத் தேர்ந்தெடுக்கப்பட்டார். 2014 இந்தியப் பொதுத் தேர்தலுக்கான பாஜகவின் தேர்தல் பிரச்சாரக் குழுவில் நரேந்திர மோதியை முன்னிலைப்படுத்தியதற்கு எதிர்ப்புத் தெரிவிக்கும் வகையில், பீகாரில் பாஜகவுடனான தனது 17 ஆண்டுக்கால கூட்டணியை ஐக்கிய ஜனதா தளம் முறித்துக் கொண்டபோது, சூன் 2013-ல் பாஜகவில் சேர்ந்தார். 2015 மற்றும் 2020 சட்டமன்றத் தேர்தல்களில் பாரதிய ஜனதா கட்சி சார்பில் போட்டியிட்டு வெற்றிபெற்றார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
கருக்காக்கோட்டை

**கருக்காக்கோட்டை** (*Karukkakottai*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் ஒரத்தநாடு வட்டத்தில் உள்ள ஒரு கிராமம் ஆகும்.

## மக்கள்தொகையியல்
2011 மக்கள் தொகை கணக்கெடுப்பின்படி, கருக்காக்கோட்டையில் 827 ஆண்கள் மற்றும் 863 பெண்கள் என மொத்தம் 1690 பேர் உள்ளனர். இந்தக் கிராமத்தின் பாலின விகிதம் 1012ஆக உள்ளது. இது தமிழ்நாட்டின் சராசரியினை விட அதிகம். எழுத்தறிவு விகிதம் 58.21 ஆக இருந்தது.

## மேற்கோள்ககள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:Coordinates on Wikidata
குபா தேசியப் பூங்கா

**கூபா தேசியப் பூங்கா** (மலாய்: *Taman Negara Kubah*; ஆங்கிலம்: *Kubah National Park*) என்பது மலேசியா, சரவாக், கூச்சிங் பிரிவில் உள்ள  தேசியப் பூங்கா ஆகும். கூச்சிங் நகரத்திலிருந்து 22 கிலோமீட்டர் தொலைவில் அமைந்துள்ளது. 2230 எக்டேர் பரப்பளவில் 1989 ஆம் ஆண்டில் நிறுவப்பட்டு 1995 ஆம் ஆண்டில் பொதுமக்கள் பார்வைக்காக திறக்கப்பட்டது.

கூச்சிங் பிரிவில் உள்ள மாத்தாங் மலைத்தொடர் (Matang Range) குபா தேசிய பூங்காவின் தளமாகவும் உள்ளது. நீண்ட நாட்களுக்கு தங்க விரும்பும் பார்வையாளர்களுக்கு இந்தப் பூங்கா தங்கும் வசதிகளையும் வழங்குகிறது.

## பொது

கூபா தேசியப் பூங்காவில் உள்ள செராபி மலை, செலாங் மலை, சென்டோக் மலை ஆகிய மூன்று மலைகளையும் தெளிவான நாட்களில் கூச்சிங் நகரில் இருந்து பார்க்க முடியும். 

2,230 எக்டேர் பரப்பளவு கொண்ட கூபா தேசியப் பூங்காவில் அரிய வகையான பெரணிகள்; ஆர்க்கிட் மலர்கள்; மற்றும் பல வகையான பனை வகைத் தாவரங்களையும் காணலாம். அதனால்தான் இந்தப் பூங்கா "பனைகளின் உலகம்" என்று அழைக்கப்படுகிறது. அங்கு வளரும் 93 வகையான பனை மரங்களால் இந்தப் பூங்கா சிறப்பிக்கப்படுகிறது.[3]

## உயிரினங்கள்

காட்டு விலங்குகள் இங்குள்ள மழைக்காடுகளில் அதிகமாக வாழ்கின்றன. மேலும் இங்கு வாழும் சில உயிரினங்களான போர்னியோ தாடிப் பன்றிகள், சுட்டி மான்கள், கருப்பு இருவாய்ச்சி பறவைகள் குறிப்பிடத்தக்கவை. மற்றும் பல வகையான ஊர்வனங்களும் இங்கு உள்ளன. 

இந்தப் பூங்கா, மாத்தாங் வனவிலங்கு மையத்தின் எல்லைக்குள் அமைந்துள்ளது. இந்தப் பூங்காவை இராயு மலையேற்றப் பாதையின் மூலமாக அணுகலாம்.

## மேலும் காண்க

* கூச்சிங் பிரிவு
* கூச்சிங் நீர்சார் தேசியப் பூங்கா
* கூச்சிங் மாவட்டம்
* கூச்சிங் தெற்கு மாநகராட்சி 
* மலேசியத் தேசியப் பூங்காக்களின் பட்டியல்

## மேற்கோள்கள்

## வெளி இணைப்புகள்


பகுப்பு:மலேசியப் பூங்காக்கள்

## மேற்கோள்கள்

பகுப்பு:மலேசியப் பூங்காக்கள்
செம்பாலூர்

**செம்பாலூர்** (*Sembalur*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும். 2011 மக்கள் தொகை கணக்கெடுப்பின்படி, செம்பலூரின் மொத்த மக்கள் தொகை 1175 ஆகவும் இதில் 541 ஆண்களும் 634 பெண்களும் உள்ளனர். இது 2001 மக்கட்தொகையினை குறைவாகும். மேலும் கல்வியறிவு விகிதம் 69.39% ஆக உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
செம்மங்குடி

**செம்மங்குடி** (*Semmangudi*) அல்லது செம்பங்குடி என்பது தமிழ்நாடு, திருவாரூர் மாவட்டம், குடவாசல் வட்டத்தில் உள்ள ஒரு கிராமம் ஆகும். இது பல கருநாடக இசைப் பாடகர்களின் தாயகம். பிரபல கர்நாடக இசைப் பாடகர் செம்மங்குடி சீனிவாச ஐயர், இந்த ஊரைச் சேர்ந்தவர். 

## மக்கள்தொகையியல்
2011 மக்கள் தொகை கணக்கெடுப்பின்படி, செம்மங்குடியில் 562 ஆண்கள் மற்றும் 559 பெண்கள் 1121 பேர் வசிக்கின்றனர். இதில் 2001-ன் மக்கள்தொகையினை விட 19பேர் குறைவாக உள்ளனர். பாலின விகிதம் 995 ஆகவும், எழுத்தறிவு விகிதம் 79.88 ஆகவும் இருந்தது.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
பகுப்பு:Coordinates on Wikidata
ஊரணிபுரம்

**ஊரணிபுரம்** (*Uranipuram*) என்பது இந்தியாவின் தமிழ்நாட்டின் தஞ்சாவூர் மாவட்டத்தில் அமைந்துள்ள ஒரு சிறிய கிராமமாகும். ஊரணிபுரம்  அமைந்துள்ளது. இதன் மொத்த புவியியல் பரப்பளவு 618.61 ஹெக்டேர் ஆகும். இது கடல் மட்டத்திலிருந்து சராசரியாக 23 மீட்டர் உயரத்தில் உள்ளது.

## மக்கள்தொகை
இந்திய 2011 மக்கள்தொகை கணக்கெடுப்பின்படி, ஊரணிபுரம் கிராமத்தின் மக்கள் தொகை 4493 ஆகும். மொத்தமக்கள் தொகையில் 2190 பேர் ஆண்கள் மற்றும் 2303 பேர் பெண்கள் ஆவர். ஊரணிபுரம் கிராமத்திலுள்ள மொத்த குடும்பங்கள் 1082 ஆகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:Coordinates on Wikidata